หนูไม่รู้ว่าควรทำอย่างไร หนูเป็นกะเทยนะคะ เพิ่งอายุ17 ไม่รู้จะเเก้ยังไขนมันยาวขึ้นทุกวัน ว่าจะเริ่มทาน เอ็นโดคัวหรือยาคุม เคยได้คำปรึกษาให้ไปหาเเต่ไม่รู้ว่าจะไปที่รพ.ได้ไหมมีค่าใช้จ่ายไหม
สวัสดีค่ะ ขนดก คือ ภาวะที่มีขนขึ้นตามร่างกายมากผิดปกติ โดยมักปรากฏตามใบหน้า คอ หลัง หรือต้นขา ซึ่งอาจเป็นผลมาจากหลายสาเหตุ เช่น ฮอร์โมน การใช้ยา น้ำหนักตัว หรือความผิดปกติของฮอร์โมน เป็นต้นในที่นี้อาจจะเกิดจากฮอร์โมนเพศชายในร่างกายได้เช่นกันการรักษานั้นยังไม่แนะนำให้ซื้อยาฮอร์โมนหรือยาคุมมาใช้เอง เนื่องจากมีผลข้างเคียงในระยะยาวต่อตับและทำให้เกิดเส้นเลือดอุดตันได้หากใช้ติดต่อกันเป็นเวลานาน การรักษาหรือกำจัดขนนั้นสามารถทำได้หลายวิธีเช่น การโกน ถอน แว็กซ์ หรือใช้ครีมกำจัดขน อาจลองปรึกษาแพทย์หรือผู้เชี่ยวชาญเพื่อกำจัดขนด้วยวิธีอื่น ๆ เช่น อิเล็กโทรลิซิส (Electrolysis) ซึ่งเป็นการใช้เข็มสอดลงไปที่รากขนทีละเส้นแล้วปล่อยกระแสไฟฟ้าทำลายรากขน หรือการทำเลเซอร์กำจัดขน สามารถสอบถามกับแพทย์ทั่วไปหรือแพทย์เฉพาะทางด้านผิวหนังที่รพ.ใกล้บ้านค่ะ อาจจะมีค่าใช้จ่ายในการพบแพทย์ แนะนำไปตามรพ.ที่มีสิทธิ์เพื่อช่วยเรื่องค่าใช้จ่ายค่ะอ่านเพิ่มเติม